དེ་དུས་ཤིག་ལ་ངས་ཁྱོད་ཚོར་སྐད་ཆ་ཞིག་བཤད་མྱོང་།ཡིག་རྨོངས་པ་ཟེར་བ་ཡང་སྙིང་ག་འདྲ་ཞིག་ཡིན་པ་འཇོག་དཀའ་མོ་འདུགརྒྱ་བོད་ཡིག་རིགས་ཀུན་ལ་ཐོགས་རྡུག་མེད་ཅིང་རང་གི་མི་རིགས་དང་ཕ་ས་ཕ་ཡུལ་ལ་ཁྱོན་ནས་མི་དགའ་མཁན་དེ་དག་ངས་ཡིག་རྨོངས་པ་ལས་ཀྱང་རྨོངས་ནག་ཅིག་ཏུ་ངོས་འཛིན་གྱིན་ཡོད་ཅེས་བཤད་པ་དྲན་ནམ།དྲན་ན་སྐད་ཆ་དེ་མ་བརྗེད་པར་གྱིས་དང་ངའི་སྙིང་ཉེ་བའི་གཞོན་ནུ་ཚོ།ནམ་ཞིག་ཁྱོད་ཚོ་ཡང་ནར་སོན་ཏེ་རང་རང་གི་འཚོ་ཚིས་ཀྱི་དོན་དུ་མགོ་འཁོར་ཏེ་དུས་འདའ་བར་བྱེད་ངེས།དེ་ནི་གོ་རིམ་ཞིག་ལ་ངེས་པར་བརྒྱུད་དགོས་པའི་ལམ་ཞིག་ཀྱང་ཡིན།གཙོ་བོ་གོ་རིམ་དེ་དག་གི་ཁྲོད་ནས་རང་གི་མི་རིགས་དང་རང་གི་རིག་གནས།རང་གི་ཕ་ཡུལ་དག་ལ་གནོད་པའི་ལས་མ་བྱེད།ནམ་རྒྱུན་རང་གིས་རང་ལ་ང་སུ་ཡིན་པ་དང་ང་སུ་ཚང་གི་ཡིན་པ།ལས་གང་ལ་འཇུག་དགོས་པ་དང་གང་ལ་འཇུག་མི་རུང་བ་སོགས་དྲན་གསོ་བྱེད་རྒྱུ་རྒྱུད་ལ་གོམས་པར་མཛོད།